BURSE ȘCOLARE
An școlar 2026-2027

(Conform Monitorul Oficial al României, partea I, Nr. 823/5.IX.2025 privind aprobarea Metodologiei cadru de acordare a burselor și cuantumul acestora)


CRITERII GENERALE DE ACORDARE A BURSELOR


 	
I. BURSELE DE MERIT: se acordă pentru maximum 15% din efectivele de elevi ale fiecărei clase de gimnaziu dintr-o unitate de învățământ preuniversitar, care au medii generale pe anul școlar anterior mai mari sau egale cu 9,00. Prin excepție se acordă bursă de merit și elevilor care au media egală cu a ultimului beneficiar stabilit prin aplicarea procentului de 15%.
	De asemenea, bursele de merit se acordă elevilor din fiecare clasă a V-a dintr-o unitate de învățământ preuniversitar, în baza mediei primelor două intervale de cursuri din anul școlar curent mai mare sau egală cu 9,00.
Pentru elevii din clasa a V-a, media care stă la baza acordării burselor de merit se calculează ca medie aritmetică, având două zecimale, fără rotunjire, a notelor obținute de elevi la toate disciplinele, pe parcursul primelor două intervale de cursuri din anul școlar curent.
Pentru elevii din clasa a V-a, listele beneficiarilor se stabilesc în luna ianuarie a anului calendaristic următor anului în care se obțin rezultatele școlare prevăzute la art. 8 alin. (1) și se plătesc începând cu luna februarie, pentru drepturile aferente lunii ianuarie, până la sfârșitul cursurilor din anul școlar respectiv.
	Bursa de merit se acordă și sub condiția ca elevul beneficiar să fi obținut media 10 la purtare sau calificativul „foarte bine” la purtare la finalul anului școlar anterior.
„foarte bine” la purtare, la finalul anului școlar anterior.
Calcularea numărului de beneficiari, corespunzător procentului de 15% din efectivul de elevi din fiecare clasă de gimnaziu și liceu dintr-o unitate de învățământ preuniversitar, se face prin rotunjire la numărul întreg imediat superior numărului fracționar obținut.




ACTE NECESARE PENTRU ACORDAREA BURSEI DE MERIT:


Bursele de merit se acordă la propunerea profesorului diriginte, nefiind condiţionate de depunerea unei cereri în acest sens. Profesorul diriginte va înainta la secretariatul unităţii de învăţământ lista cu elevii propuşi pentru bursa de merit pe baza mediei, în primele 25 de zile calendaristice de la începerea cursurilor anului şcolar (termen  până la 01.10.2026 inclusiv), pentru elevii din clasele VI-XII, iar pentru elevii de clasa a V-a, în primele 15 zile calendaristice ale lunii ianuarie (31.01.2026). 
  	
Elevii care acumulează 10 sau mai multe absențe nemotivate într-o lună nu primesc bursa pentru luna respectivă.






II. BURSELE DE AJUTOR SOCIAL se acordă elevilor din învăţământul preuniversitar de stat, înscrişi la cursurile cu frecvenţă, inclusiv celor şcolarizaţi la domiciliu sau care urmează cursurile în şcoala de spital, care se încadrează în cel puţin una dintre următoarele situaţii și se depun  în termen de 25 de zile calendaristice de la începerea cursurilor anului școlar.
a) elevi proveniţi din familii care realizează un venit mediu net lunar pe membru de familie, supus impozitării, pe ultimele 12 luni anterioare cererii (1 septembrie 2025 – 31 august 2026), mai mic de 50% din salariul minim net pe economie; se va lua în calcul salariul minim net pe economie în vigoare la data depunerii cererii; (septembrie 2026 - 50% din venitul minim net = 1349,5 RON)

ALOCAȚIA DE STAT PENTRU COPII NU INTRĂ ÎN CALCULUL  VENITULUI PENTRU ACORDAREA BURSEI

Elevul beneficiar nu trebuie să repete anul și să fi obținut media 10 la purtare.

b) elevi cu unul sau ambii părinţi decedaţi şi elevi asupra cărora a fost instituită o măsură de protecţie specială, respectiv plasamentul/plasamentul de urgenţă, fără a se lua în considerare nivelul venitului mediu pe membru de familie; 
c) elevi care au deficiențe/afectări funcționale produse de boli, tulburări sau afecțiuni ale structurilor și funcțiilor organismului, încadrate conform criteriilor din anexa nr. 1 la Ordinul ministrului sănătății și al ministrului muncii, familiei, protecției sociale și persoanelor vârstnice nr. 1.306/1.883/2016 pentru  aprobarea  criteriilor  biopsihosociale  de  încadrare a copiilor cu dizabilități în grad de handicap și a modalităților de aplicare a acestora, cu modificările și completările ulterioare, și structurate tipologic conform aceluiași act normativ, fără a se lua în considerare nivelul venitului mediu net pe membru de familie, supus impozitării;
d) elevi cu afecțiuni oncologice și/sau cronice școlarizați, pentru o perioadă mai mare de 4 săptămâni, în cadrul „Școlii din spital” sau la domiciliu, fără a se lua în considerare nivelul venitului mediu net pe membru de familie, supus impozitării;
e) elevi care revin după școlarizarea din cadrul „Școlii din spital” în unitatea de învățământ la care au fost înmatriculați anterior, fără a se lua în considerare nivelul venitului mediu net pe membru de familie, supus impozitării;
f) elevi proveniți din familii care beneficiază de venit minim de incluziune conform Legii nr. 196/2016 privind venitul minim de incluziune, cu modificările și completările ulterioare, în baza deciziei de stabilire a dreptului la ajutor de incluziune a familiei elevului.


Acordarea burselor sociale pentru motive medicale se face pe baza certificatului eliberat de medical specialist (tip A5) și avizat de medicul de familie/medicul de la cabinetul școlar, respectiv a certificatului de încadrare în grad de handicap, fără a fi condiționată de venitul net lunar al familiei.
· Bursa de ajutor social poate fi revizuită lunar la cererea beneficiarilor;
· Bursa de ajutor social se acordă și pe perioada vacanțelor. 
· NU se acordă pe perioada vacanțelor școlare în următoarele situații:
a) elevii care nu au promovat anul școlar; 
b) elevii care la sfârșitul anului școlar sunt corigenți la mai mult de o disciplină și au acumulat mai mult de 20 de absențe nemotivate/an; bursa pe perioada vacanței de vară, nu este suspendată dacă este îndeplinită doar una dintre cele două condiții; 
c) absolvenții învățământului gimnazial care nu au fost admiși în liceu/învățământ profesional, cursuri cu frecvență, într-o unitate de învățământ preuniversitar de stat; 
d) elevii care repetă anul școlar din alte motive decât medicale. 
Elevii care acumulează 10 sau mai multe absențe nemotivate într-o lună nu primesc bursa socială pentru luna respectivă. 
Un elev poate beneficia de o singură bursă socială.
Bursa socială se poate cumula cu bursa de merit.





ACTELE NECESARE PENTRU OBȚINEREA BURSEI DE AJUTOR SOCIAL:

1. Bursa de ajutor social - în funcție de venit
· cerere tip;
· copie certificate de naștere copii(copie act de identitate copii) aflați în întreținere, cu vârsta de până la 18 ani sau de până la 26 de ani pentru cei care urmează o formă de învățământ — cursuri de zi, organizată potrivit legii, cu domiciliul ori reședința comună înscrisă în actele de identitate și care locuiesc împreună;
· copii acte de identitate (ambii părinți, unde e cazul);
· documente justificative (adeverințe de salariat, cupoane de pensie, adeverință de la primărie, etc) din care să rezulte veniturile NETE obținute în ultimele 12 luni (septembrie 2025-august 2026)
· declarație pe propria răspundere privind veniturile nete, cu caracter permanent, obținute pe ultimele 12 luni anterioare cererii, realizate de membrii familiei, supuse impozitului pe venit;
· acordul privind prelucrarea datelor cu caracter personal pentru verificarea respectării criteriilor de acordare a bursei (unde este cazul, pentru unul dintre părinți sau pentru ambii), conform anexelor atașate;
· Extras de cont pe numele   elevului

2. Bursa de ajutor social-orfan 
· cerere tip;
· copie act de identitate părinte/tutore legal;
· copie certificat de naștere copil, copie act de identitate copil;
· copie act de deces părinte;
· Extras de cont pe numele   elevului


3. Bursa de ajutor social-copii abandonați de părinți asupra cărora a fost instituită o măsură de protecție socială
· cerere tip;
· copie certificat de naștere copil;
· copie care atestă o măsură dispusă de Comisia pentru protecția copilului;
· Extras de cont pe numele   elevului

4. Bursa de ajutor social-medicală
· cerere tip;
· copie certificat de naștere copil, copie act de identitate copil;
· copie act de identitate părinte/tutore legal;
· certificatului eliberat de medicul specialist și avizat de medicul de familie/medicul de la cabinetul școlar (tip A5);
· Extras de cont pe numele   elevului


5. Bursa de ajutor social - elevi proveniți din familii care beneficiază de venit minim de incluziune conform Legii nr. 196/2016 privind venitul minim de incluziune, cu modificările și completările ulterioare cerere tip;

III. BURSELE PENTRU MAMELE MINORE reprezintă o formă de sprijin a mamelor minore în vederea susținerii participării la educație, a prevenirii abandonului și a nereușitei școlare.
Bursa se acordă elevelor din învățământul preuniversitar de stat, reintegrate într-o unitate de învățământ, care frecventează cursurile de zi și au copil/copii propriu/proprii în întreținere.
În sensul prezentei metodologii, termenul „reintegrare” se referă la reluarea cursurilor de către elevă după naștere, cu condiția menținerii statutului de minor.
În vederea acordării bursei pentru mamele minore, părinții/reprezentanții legali depun la unitatea de învățământ următoarele documente:
a) cerere a părintelui/reprezentantului legal;
b) certificat de naștere pentru copilul/copiii aflat/aflați în întreținerea mamei minore.
Bursa pentru mame minore se acordă în perioada cursurilor școlare, inclusiv în timpul pregătirii și susținerii evaluării naționale, a examenului național de bacalaureat, a examenului de certificare a calificării profesionale și în perioada pregătirii practice.
Bursierele care acumulează 60 sau mai multe absențe nemotivate într-o lună nu primesc bursa pentru luna respectivă.
Decizia de retragere a bursei pentru mamele minore în situațiile în care acumulează 60 sau mai multe absențe nemotivate într-o lună se aplică de către director, la propunerea Comisiei de management al burselor.
Nu pot constitui criterii de acordare/neacordare a burselor: religia, rasa, etnia, sexul, apartenența politică a elevului sau a familiei acestuia, apartenența la organizații legal constituite, studiile efectuate în străinătate, precum și accesul la burse din alte surse sau oricare alte criterii discriminatorii.

